“เงินบาท” เปิดทรงตัว 36.11 บ. ช่วงรอปัจจัยใหม่
ภาวะตลาดเงินบาทเปิดทรงตัว 36.11 บาท /ดอลลาร์ ช่วงตลาดรอปัจจัยใหม่ และจับตาการประชุมเฟด ให้กรอบวันนี้ 36.00-36.25 บาท/ดอลลาร์
ภาวะตลาดเงินบาทเปิดทรงตัว 36.11 บาท /ดอลลาร์ ช่วงตลาดรอปัจจัยใหม่ และจับตาการประชุมเฟด ให้กรอบวันนี้ 36.00-36.25 บาท/ดอลลาร์
24 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 36.11 บาท/ดอลลาร์ จากปิดตลาดเย็นวานนี้ที่ระดับ 36.12 บาท/ดอลลาร์ โดยเมื่อคืนนี้สกุลเงินดอลลาร์อ่อนค่า หลังตัวเลขเศรษฐกิจสหรัฐ ตัวเลขยอดขายบ้านใหม่ออกมาต่ำกว่าคาดมาก ด้านสกุลเงินในภูมิภาคแข็งค่าเล็กน้อย ตลาดรอดูสุนทรพจน์ของประธานธนาคารกลางสหรัฐ (เฟด) ในการประชุม Jackson Hole ศุกร์นี้
โดยนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 36.00 – 36.25 บาท/ดอลลาร์
สำหรับวันนี้ต้องติดตามประเด็นในประเทศว่า ศาลรัฐธรรรมนูญจะรับหรือไม่รับพิจารณาคำร้องขอวินิจฉัยวาระการดำรงตำแหน่ง 8 ปีของนายกรัฐมนตรี ซึ่งถ้ารับเรื่องต้องดูว่านายกฯ ต้องหยุดปฏิบัติหน้าที่ระหว่างพิจารณาหรือไม่
นอกจากนี้ให้ติดตามกระแสเงินทุน หลังจากวานนี้นักลงทุนต่างชาติขายพันธบัตรประมาณ 3,0000 ล้านบาท แต่ซื้อหุ้นกลับเข้ามาประมาณ 4,000 ล้านบาท ต้องดูความต่อเนื่องของทั้งสองตลาดต่อไป